**Тақырыбы: Тіл-ұлттың жаны, халықтың үні**

**Мақсаты:** Мақсаты: оқушыларға ана тілін білудің маңызын түсіндіру, ана тіліне деген сүйіспеншілігін арттыру. Туған тілін сүйіп,оны құрметтеуге тәрбиелеу.

Қолданылатын құралдар: қанатты сөздер,ақын-жазушылардыңсуреттері, үш бидің суреттері

 **Кіріспе.**

 Халықтың тәуелсіздігінің ең басты белгісі- оның ана тілі, ұлттық мәдениеті.Өзінің ана тілі, ұлттық мәдениеті жоқ ел- өз алдына мемлекет болып өмір сүре алмайды. Біздің Қазақстан Республикасында ана тілі- қазақ тіліне мемлекеттік статус берілген. Қазақстан

Тәуелсіз ел болып қалсын десек, онда ең алдымен ана тілін дамытуға күш салғанымыз дұрыс. Ана тілін дамыту, қорғау дегеніміз- біз өз ана тілімізде таза сөйлеуіміз және оны жақсы біліп,туған анамыздай сүюіміз керек деген сөз. Ана тілі- бұл атаңның,

 Анаңның тілі, туған халқыңның тілі. Ана тілін біз кішкентай кезімізде әке- шешемізге,

әжеміз бен атамызға,айналамыздағы ересектерге еліктеп жүріп біле бастаймыз. Ананың ақ сүтіндей бойымызға біртіндеп сіңіреміз. Өзіміз өскен сайын, ержеткен сайын халықтан, мектептен,кітаптан, газет-журналдан,радио, теледидардан, кино мен театрдан үйреніп,ана тілін тереңірек біле береміз. Ана тілі – біздің өмірбойы өзгелермен ұғынысатын негізгі қатынас құралымыз. Тіл- бүкіл халықтың игілігі,халықпен бірге жасап,бірге дамиды.

.

 2.Тақпақтар

1. Жылаған алғашқы іңгә үннен тілім,

 Жөргекте былдыр қағып күлген тілім.

 Жағымды ана әлдиі, ақ сүтімен,

 Жүрегіме, қаныма сіңген тілім.

2. Жанымды жадыратқан бала тілім,

Жыр- ертек жаттаттырған сана тілім,

Жаралып жермен бірге , күн көзімен,

 Жасасқан қазақ тілі – ана тілім

 3. Жырлатқан қазақтардың қазақтығын,

Жырлатқан ерлік, елдік азаттығын.

 Жұлдызды құдіреттің туы болған,

 Жауынгер ана тілім- қазақ тілім.

4-бала: Мен саған « Осы тіл не үшін керек»? деген сұрақ қойғым келіп отыр

5-бала: Досым-ау, тіл бір-бірімізбен сөйлесу, түсінісу үшін қажет қой. Апай» Тіл- қарым- қатынас құралы» деп түсіндірді емес пе?

6-бала: Жарайды, тіл қарым қатынас құралы-ақ болсын, онда адамдардың бәрі бір ғана тілде сөйлеп,түсінісе бермей ме? Ана тілі деп бөлгені несі?

7-бала: – Ой айтқышбегім-ай! Кез- келген адамның өз анасы болатыны сияқты дүние жүзіндегі халықтардың да өз анасы, өз тілі, өз отаны бар емес пе?

8-бала: – Балалар, ана тілі дегеніміз ананың ақ сүтімен бойға дарыған өз анамыздың өз тілі ғой. Ал ана деген- бәрінен қастерлі, аяулы да асыл жан!

9. Мен сендерге әли Әпекұлының ана тілі туралы мына өлеңін оқып берейін:

 Ана тілім- бала шағым, өркенім,

 Ана тілім- болашағым, ертеңім

 Ана тілім-сайын далам, жер көгім,

 Ана тілім- арман, ойым, өрнегім.

 (Оқушылар өздерінің білетін тақпақ-өлеңдерін айтты)

Балалар,сендерге сөздің қадірі туралы әңгіме оқып берейін

 «СӨЗ ҚАДІРІ»

Өте ертеде бір шешен қария келте дүниеден көз жұмарында қасына ұлын шақырып алып,

-Балам мен көп ұзама дүние салам. Әкем қазына қалдырмады деп қамықпа. Ел ішінде қалдырып бара жатқан асыл мұра бар. Соны іздеп тап, қадірле, қастерле,-дейді. Мұны естіген бала әке мұрасын іздеймін деп табанынан таусылып, ел кезеді,таба алмайды. Ойы

он саққа кеткен бала бір күні ел ішіндегі абзал қарияға келеді.

 -Әкеңнің сөзі рас, балам. Оның саған қалдырған мұрасы- тіл. Ол шешен адам еді ғой. Бәріміз сөйлеуді сенің әкеңнен үйрендік.Тілден қымбат қазына жоқ,- деп аталы сөздің шешуін айтыпты.

**Қорытындылау.** Ойын «Кім жылдам?»

Оқушылар «Анамның тілі өлеңімен» аяқтадық.

 **«№36 жалпы білім беретін орта мектеп»КММ**

**Тіл –ұлттың жаны,халықтың үні**

 2 «в»сынып

 **Сынып жетекшісі: Жабагина К.З**

**Тіл –ұлттың жаны,**

**халықтың үні**